als_Latn dik_Latn tur_Latn
Frikë nga përplasja/ PS, miting për hapjen e fushatës elektorale pranë “çadrës” së PD
Partia Socialiste do të hapë nesër në orën 17:30 fushatën elektorale në Tiranë, me një tubim tek “Piramida” në Tiranë. Simpatizantët e PS-së kanë shpërndarë këto ditë, posterin lajmërues të mitingut ku pritet të flasë kreu i PS-së për Tiranën, Saimir Tahiri dhe vetë kryeministri Edi Rama.
Megjithatë, militantët në dy kampet politike, PS dhe PD nuk janë të qetë. Tubimi i PS-së do të zhvillohet vetëm pak metra larg “çadrës së lirisë” dhe kjo sjell rrezik të shtuar për sigurinë në zonë.
Burime të policisë së Tiranës thanë për GSH.al se zona përreth Piramidës, kryeministrisë dhe çadrës së PD do të jetë “e blinduar” me forca të shumta policie për të garantuar mbarëvajtjen e tubimit.
Takimi i Edi Ramës tek Piramida, vjen vetëm 24 orë pasi ish-kryeministri Sali Berisha bëri thirrje për revolucion popullor. Dështimi i pranimit të paktit amerikan të propozuar nga Hoyt Yee i ka nxehur gjakrat kur kanë mbetur vetëm 1 muaj nga dita e zgjedhjeve.
Metaforikisht, “Republika e Re” dhe “Republika e Vjetër” do të jenë pranë fizikisht, aq sa zëri në mikrofonin e njërës do të dëgjohet në veshët e tjetrës.
Ish-kryeministri Sali Berisha reagoi sot pas negociatave për arritjen e konsensusit politik. “Maska ra, fjalën e merr revolucioni”, shkruan Berisha. Lexoni më poshtë postimin e plotë.
POSTIMI I PLOTE I BERISHES
Maska ra!
Edi Rama kunder Vettingut!
Fjalen duhet t’a marre Revolucioni!
Te dashur miq, ne nje ndermjetesim dhe negociata intensive 24 oreshe, Zevendes Asistenti i Sekretarit te Shtetit arriti te paraqese para paleve nje pakete te njejte, me ndryshime te pranueshme, me ate qe njihet si paketa apo propozimi McAllister, te cilen e mbeshtet edhe qeveria amerikane.
Opozita e bashkuar e pranoi plotesisht paketen dhe informoi per kete vendim ambasaden e SHBA. Paketa McAllister parashikon votimin e vettingut ne parlament. Kete pakete kompromisi, e cila ishte pranuar nga Edi Rama, gje qe e konfirmoi ne nje deklarate te tij te dt. 26 prill delegacioni i BE ne Tirane, dje Edi Rama e hodhi poshte dhe e refuzoi ate.
Meqenese negociatat jane ne vazhdim, nuk po ndalem ne arsyet absolutisht te paqendrueshme te refuzimit te Rames por vetem po theksoj se me kete refuzim, Edi Rama deshmon se ai perben nje rrezik kombetar absolut per Shqiperine dhe shqiptaret. Kjo se pari sepse, me kete refuzim, ai deshmon se eshte i vendosur, qofte dhe me çmimin e nje konflikti te ashper, te vazhdoje fushaten si fantazma e Enver Hoxhes, per te varrosur pluralizmin dhe vendosur monizmin ne Shqiperi.
Se dyti, me kete akt Edi Rames i bie maska dhe del cullak si njeri qe nuk e voton vettingun nga frika dhe tmerri i Sarajeve te Surrelit, pallatit 5 katesh, lidhjeve te tij te tmerrshme me drogen, vjedhjet e tij qindra miloneshe ne ÇEZ dhe koncesione te tjera.
Refuzimi i paketes McAllister nga Rama eshte pra refuzimi i vettingut dhe deshmi e vullnetit te tij per te bere vettingun vete dhe zevendesuar Opoziten e sovranit me opoziten e tij te kartelit, pra me ato parti qe i regjistroi me firma te mbledhura nga PS.
Me kete akt, cdo shqiptar apo dhe i huaj, qe per nje arsye apo per nje tjeter besoi gabimisht genjeshtren bajate te Edi Rames se opozita ka frike nga vettingu ndaj dhe nuk e voton ate, e ka te qarte se ka besuar nje mashtrim banal dhe se ai qe nuk e voton vettingun nga frika dhe tmerri i tij eshte vetem Edvin Kristaq Rama.
Shkaku i ketij qendrimi destabilizues antikombetar te Edi Rames eshte nje dhe vetem nje: vendosmeria e tij per te vjedhur me çdo çmim zgjedhjet per shkak te humbjes absolutisht te sigurte qe e pret!
Ju bej thirrje te gjithe qytetareve shqiptar, ne veçanti te gjithe atyre qe besuan mashtrimin e Rames, se opozita nga frika nuk e voton vettingun, te bashkohen me revolucionin demokratik per t’a hedhur Edi Ramen, kete fantazme te Enver Hoxhes qe do me çdo çmim te varrose pluralizmin ne Shqiperi ne koshin e plehrave te eterve te tij mizore! sb
Lexo KETU, deklaratën e Partisë Socialiste dhe të koalicionit të djathtë opozitar.
Lexo KETU, planin me 20 pika që zyrtari i lartë amerikan, Hoyt Yee i propozoi Ramës dhe Bashës.
Për të marrë lajmet e fundit të “Gazeta Shqiptare”, ndiq faqen tonë në Facebook.
als_Latn als_Latn als_Latn als_Latn als_Latn als_Latn als_Latn als_Latn kac_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn